Høyhastighetslinjen Madrid–Barcelona–Figueres

Høyhastighetslinjen Madrid–Barcelona–Figueres er en 749 kilometer lang jernbanestrekning i Spania. Den ble tatt i bruk i etapper, den siste delstrekningen mellom Barcelona og Figueres ble åpnet 7. januar 2013. Linjen er konstruert for en hastighet på 350 km/t og for kompatibilitet med nabolandene' skinnesystemer, og forbinder byene Madrid og Barcelona med en reisetisd på 2 timer og 30 minutter. I Figueres fortsetter den som LGV Perpignan–Figueres inn i Frankrike, og videre til det europeiske høyhastighetsnettverket.

 Historikk 
I 2003 ble byggingen av den første fasen av en ny linje med normalspor fra Madrid til den franske grensen (Madrid–Zaragoza–Lleida) fullført, og 11. oktober samme år startet kommersiell trafikk. Også strekningen Guadalajara–Yebes og Calatayud ble betjent. Opprinnelig var topphastigheten bare 200 km/t. 19. mai 2006, etter to år i drift, ble hastigheten økt til 250 km/t da det spanske ASFA signalsystemet ble erstattet med nivå 1 av det nye europeiske ETC/ERTMS - systemet. 16. oktober 2006 ble togenes hastighet på linjen økt til 280 km/t.

18. desember 2006 ble høyhastighetsdriften forlenget til Camp de Tarragona, og 7. mai 2007 ble hastigheten økt til 300 km/t, linjens maksimale tillatte hastighet. Reisetiden mellom Tarragona og Lleida var dermed 30 minutter. Utvidelsen til Barcelona ble utsatt flere ganger på grunn av tekniske problemer, Ministerio de Formento hadde opprinnelig antatt at AVE skulle nå Barcelona ved utgangen av 2007.La Vanguardia, 18 December 2006 [dead link]

Strekningen mellom Madrid og Barcelona ble komplettert i februar 2008. Per 2012 kjørte sytten tog hver dag mellom klokken 6 og 21 mellom de to byene på bare 2 timer og 30 minutter for direkte tog, og på 3 timer og 10 minutter for de som stopper på alle stasjoner. Før høyhastighetslinjen ble bygget tok en reise mellom de to byene mer enn seks timer, og da bare gikk til Tarragona var reisetiden 3 timer og 45 minutter med Alvia-tog som fortsatte på den konvensjonelle linjen til Barcelona etter at sporvidden ble endret.

Strekningen mellom Barcelona og Figueres var opprinnelig planlagt å åpne i 2009. Noen av rutene Madrid-Barcelona ble forlenget til Figueres Vilafant jernbanestasjon via Girona fra 7. januar 2013. Dette ble muliggjort ved at den 131 km lange strekningen Barcelona-Figueres ble ferdigstilt som forlengelse av Perpignan–Barcelona high-speed rail linje som for første gang muliggjorde en kobling mellom det spanske AVE høyhastighetsnettverket og det franske TGV høyhastighetsnettverket. Det har vært forsinkelser på grunn av bygging av en fire kilometer lang tunnel i Girona, i den første fasen, som sto ferdig i september 2010, og på grunn av kontroverser om traséen mellom stasjonene Barcelona Sants og Sagrera i Barcelona. Per januar 2013 kjører åtte tog daglig fra Madrid med forbindelse på Figueres Vilafant med to TGV-tjenester til Paris.

 Bruk 
AVE vil erstatte flytrafikken på ruten Barcelona - Madrid vesentlig (på samme måte som Eurostar har gjort på rutene London-Paris / London-Brussel-ruter og Frankrike er TGV på ruten Paris-Lyon). Mer enn 80% av de reisende mellom Madrid og Sevilla bruker AVE, mens færre enn 20% reiser med fly.Juan Carlos Martín and Gustavo Nombela, "Microeconomic impacts of investments in high speed trains in Spain", Annals of Regional Science, vol. 41, no. 3, September 2007  Ruten Madrid-Barcelona var verdens travleste passasjerflyrute i 2007 med 971 planlagte flyginger per uke (begge retninger).Air passenger transport in Europe in 2007 I 2014 hadde høyhastighetslinjen allerede overtatt 61% av trafikken, det meste fra flytrafikk.(Spanish) El AVE copa el 61,1% del mercado frente al avión en la conexión Madrid-Barcelona al cierre de junio
høyre|miniatyr|Planlagte tjenester i 2012
miniatyr|Ved Paracuellos de la Ribera

 Linjekart 


|}

 Se også 
 AVE
 TGV
 LGV Méditerranée
 TER Languedoc-Roussillon

 Referanser 

 Litteratur 


 Eksterne lenker 
 Offisielt nettsted HSR Madrid–Barcelona  på adif.es
 AVE-langdistanse på renfe.com

Kategori:Høyhastighetsbaner i Spania
Kategori:Transport i Madridregionen
Kategori:Castilla-La Mancha
Kategori:Transport i Aragón
Kategori:Transport i Catalonia
Kategori:Transport i Barcelona
Kategori:Byggverk i Madridregionen
Kategori:Byggverk i Castilla-La Mancha
Kategori:Byggverk i Aragón
Kategori:Byggverk i Catalonia
Kategori:Jernbanestrekninger åpnet i 2013